**«Qarmet» АҚ Көмір департаментінің Қарағанды жүк тиеу-көлік (ҚЖТК) басқармасы кәсіпорнының қызметі жөніндегі жыл сайынғы есеп**

**Жылжымалы құрамның өтуі үшін кірме жолды ұсыну қызметі бойынша тарифтік сметаның орындалуы туралы 2024 жылға арналған есеп.**

|  |  |  |  |  |  |  |
| --- | --- | --- | --- | --- | --- | --- |
| Р/б № | Тарифтік сметаның көрсеткіштерінің атауы | Өлшем бірлігі | Бекітілген тарифтік сметада көзделген | 2024 жылғы көрсеткіштер | Ауытқу, %-бен | Ауытқу себептері |
|  |
| 1 | 2 | 3 | 4 | 5 | 6 | 7 |  |
| **I** | **Тауарларды өндіруге және қызмет көрсетуге жұмсалатын шығындар, барлығы** | **мың теңге** | **333 978,0** | **1 489 564,0** | **346,0** |  |  |
|  | **оның ішінде:** |  |  |  |  |  |  |
| **1** | **Материалдық шығындар, барлығы** | **- // -** | **89 245,0** | **426 242,0** | **377,6** |  |  |
|  | оның ішінде: |  |  |  |  |  |  |
| 1.1 | материалдар | - // - | 58 024,0 | 350 092,0 | **503,4** | жолдардың жоғарғы құрылысы бағасының өсуіне байланысты |  |
| 1.2 | отын | , | 7 907,0 | 17 071,0 | **115,9** | көмір бағасының өсуіне байланысты |  |
| 1.3 | электр энергиясы | - // - | 16 092,0 | 38 888,0 | **141,7** | квт/сағ. артуына байланысты |  |
| 1.4 | ЖЖМ | - // - | 7 222,0 | 20 191,0 | **179,6** | ЖЖМ бағасының өсуіне байланысты |  |
| **2** | **Еңбекақы төлеуге жұмсалатын шығындар, барлығы** | **- // -** | **222 248,0** | **829 540,0** | **273,2** |  |  |
|  | оның ішінде: |  |  |  |  |  |  |
| 2.1 | жалақы | - // - | 202 966,0 | 721 342,0 | **255,4** | 19.01.24 ж. №45/24-НR-УП бұйрығына сай тарифтік мөлшерлемелер мен жалақылардың өсуіне байланысты |  |
| 2.2 | әлеуметтік салық | - // - | 9 133,0 | 68 524,0 | **650,3** | еңбекақы төлеу қорының өсуіне байланысты |  |
| 2.3 | міндетті сақтандыру | - // - | 7 104,0 | 25 247,0 | **255,4** | еңбекақы төлеу қорының өсуіне байланысты |  |
| 2.4 | медициналық сақтандыру | - // - | 3 045,0 | 14 427,0 | **373,8** | еңбекақы төлеу қорының өсуіне байланысты |  |
| **3** | **Негізгі құралдар мен материалдық емес активтердің амортизациясы** | **- // -** | **1 625,0** | **3 676,0** | **126,2** |  |  |
| **4** | **Жөндеу, барлығы** | **мың теңге** | **0,0** | **0,0** |  |  |  |
|  | оның ішінде: |  |  |  |  |  |  |
| 4.1 | Негізгі құралдар құнының өсуіне әкелмейтін ағымдағы жөндеу | - // - |  |  |  |  |  |
| **5** | **Басқа шығындар, барлығы** | **- // -** | **20 860,0** | **230 106,0** | **1003,1** |  |  |
|  | оның ішінде: |  |  |  |  |  |  |
| 5.1 | ӨТББ қызметтері | - // - | 5 261,0 | 19 100,0 | **263,0** | қызметтер құнының өсуіне байланысты |  |
| 5.2 | Углесервис қызметтері | - // - | 2 489,0 | 4 018,0 | **61,4** | қызметтер құнының өсуіне байланысты |
| 5.3 | кадрларды даярлау | - // - | 81,0 | 1 880,0 | **2221,0** | қызметтер құнының өсуіне байланысты |
| 5.4 | басқа шығындар (толық жазу керек): | - // - | **13 029,0** | **205 108,0** | **1474,2** |  |
| 5.4.1 | - шаруашылық қажеттіліктер үшін сатып алынатын су | - // - | 275,0 | 695,0 | **152,7** | қызметтер құнының өсуіне байланысты |  |
| 5.4.2 | - ҚТ және ӨС бойынша шығындар | - // - | 4 084,0 | 28 487,0 | **597,5** | қызметтер құнының өсуіне байланысты |  |
| 5.4.3 | - кері талаптар | - // - | 1 576,0 | 11 927,0 | **656,8** |  |  |
| 5.4.6 | - автокөлік қызметтері | - // - | 7 094,0 | 163 999,0 | **2211,8** | қызметтер құнының өсуіне байланысты |  |
| 5.4.7 | - ӨТББ кеңсе техникасына техникалық қызмет көрсету | - // - | 0,0 | 0,0 |  |  |  |
| 5.4.8 | - автокөлік сақтандыру | - // - | 0,0 | 0,0 |  |  |  |
| **II** | **Мерзімнің шығындары, барлығы** | **- // -** | **62 614,0** | **454 980,0** | **626,6** |  |  |
| **6** | **Жалпы және әкімшілік шығындар, барлығы** | **- // -** | **62 614,0** | **454 980,0** | **626,6** |  |  |
|  | оның ішінде: |  |  |  |  |  |  |
| 6.1 | ӘБП жалақысы | - // - | 29 540,0 | 130 509,0 | **341,8** | 19.01.24 ж. №45/24-НR-УП бұйрығына сай тарифтік мөлшерлемелер мен жалақылардың өсуіне байланысты |  |
| 6.2 | әлеуметтік салық | - // - | 1 329,0 | 12 398,0 | **832,9** | еңбекақы төлеу қорының ұлғаюына байланысты |  |
| 6.3 | міндетті сақтандыру | - // - | 1 034,0 | 4 568,0 | **341,8** | еңбекақы төлеу қорының ұлғаюына байланысты |  |
| 6.4 | медициналық сақтандыру |  | 443,0 | 2 610,0 | **489,2** | еңбекақы төлеу қорының ұлғаюына байланысты |  |
| 6.5 | қоршаған ортаны қорғау | - // - | 2 594,0 | 14 152,0 | **445,6** | қызметтер құнының өсуіне байланысты |  |
| 6.6 | салықтар | - // - | 12 712,0 | 37 003,0 | **191,1** | салық мөлшерлемесінің өсуіне байланысты |  |
| 6.7 | кеңсе тауарлары | - // - | 142,0 | 519,0 | **265,5** | тауар құнының өсуіне байланысты |  |
| 6.8 | үшінші тарап ұйымдарының қызметтері, барлығы | - // - | **14 820,0** | **253 221,0** | **1608,6** |  |  |
| 6.8.1 | - аудиторлық, консалтингтік, ақпараттық | - // - | 0,0 | 0,0 |  |  |  |
| 6.8.2 | - банк қызметтері | - // - | 1 267,0 | 1 267,0 | **0,0** | қызметтер көлемінің ұлғаюына байланысты |  |
| 6.8.3 | - дезинфекция | - // - | 0,0 | 0,0 |  |  |  |
| 6.8.4 | - объектілердегі күзет | - // - | 13 306,0 | 251 607,0 | **1790,9** | қызметтер көлемінің ұлғаюына байланысты |  |
| 6.8.5 | - байланыс қызметтері | - // - | 247,0 | 347,0 | **40,5** | қызметтер құнының ұлғаюына байланысты |  |
| **III** | **Шығындардың жалпы мөлшері** | **- // -** | **396 592,0** | **1 944 544,0** | **390,3** |  |  |
| **IV** | **Кіріс** | **- // -** | **2 052,0** | **-1 673 858,0** | **-81672,0** |  |  |
| **V** | **Табыстың жалпы мөлшері** | **- // -** | **398 644,0** | **270 686,0** | **-32,1** |  |  |
| **VI** | **Көрсетілген қызметтер көлемі** | **мың вагон км** | **4 826,2** | **3 278,1** | **-32,1** |  |  |
| **мың теңге** | **398 644,0** | **270 686,0** | **-32,1** |  |  |
| **VII** | **Тариф (ҚҚС-сыз теңге)** | **теңге/вагон.км** | **82,6** | **82,6** | **0,0** |  |  |
| **10** | **Анықтама:** |  |  |  |  |  |  |
| 10.1 | Қызметкерлердің орташа тізімдік саны, барлығы | адам | 603 | 512 |  |  |  |
| 10.1.1 | өндірістік персонал | адам | 570 | 480 |  |  |  |
| 10.1.2 | әкімшілік персонал | адам | 33 | 32 |  |  |  |
| 10.2 | Орташа айлық жалақы, барлығы |  |  |  |  |  |  |
| 10.2.1 | өндірістік персонал | теңге | 51448 | 125233 |  |  |  |
| 10.2.2 | әкімшілік персонал | теңге | 97705 | 339867 |  |  |  |

1. **Жыл сайынғы есептің мақсаты.**

Тарифтік сметаның орындалуы туралы есептің мақсаты – «Qarmet» АҚ КД Қарағанды жүк тиеу-көлік (ҚЖТК) басқармасы қызметінің тұтынушылар мен өзге де мүдделі тұлғаларға ашық болуын қамтамасыз ету.

**2. Кәсіпорынның қысқаша сипаттамасы.**

«Qarmet» АҚ КД Қарағанды жүк тиеу-көлік (ҚЖТК) басқармасы жылжымалы құрамның өтуі үшін кірме жолды ұсыну қызметтерінің түрі бойынша Қарағанды облысы бойынша табиғи монополиялар субъектілерінің мемлекеттік тіркелімінің жергілікті бөліміне (24.01.2005 ж. 16-ОД бұйрығымен енгізілген) кіреді.

ҚЖТК басқармасы - «Qarmet» АҚ-ның құрылымдық бөлімшесіне жататын Көмір департаментінің мамандандырылған құрылымдық бөлімшесі, заңды тұлға емес, ішкі шаруашылық есеп негізінде әрекет етеді, аяқталмаған теңгерімі, дөңгелек мөрі, фирмалық бланкісі бар.

ҚЖТК басқармасы – Қарағанды облысы мен көмір өндіру саласының дамуына үлкен үлес қосқан, тарихы терең кәсіпорын. Біздің кәсіпорнымыз «Qarmet» АҚ-ның барлық бөлімшелеріне, Қарағанды қаласы мен спутник қалаларының үшінші тарап ұйымдарына шикізатты, материалдар мен жабдықтарды жеткізеді. Ол 8 көмір шахтасына, 2 БФ-на, ЖЭО-1-ге, ШЖЭО-ға және 150-ден астам шағын және орта бизнес объектілеріне қызмет көрсетеді.

ҚЖТК басқармасы өндірістік қызметінің негізгі міндеттері:

- «Qarmet» АҚ бөлімшелеріне және үшінші тарап ұйымдарына теміржол тасымалдары мен жүк тиеу жұмыстарын орындау арқылы қызмет көрсету;

- жүктерді тиеу және түсіру бойынша бекітілген жоспарларға сәйкес пойыздардың үздіксіз қозғалуын қамтамасыз ету мақсатында темір жолдар мен бағыттамалы бұрмаларды, электр орталықтандыру және байланыс құрылғыларын дұрыс күйде ұстау;

- ҚЖТК басқармасының вагондары мен локомотивтерін, арнайы жылжымалы құрамын техникалық жарамды күйде ұстау.

«Qarmet» АҚ КД ҚЖТК басқармасының кірме жолына вагондарды беру және алу шартында ҚЖТК басқармасының және Қарағанды жол филиалының «ҚТЖ-ЖТ» ЖШС станцияларында вагондарды қою, қарау және рәсімдеу тәртібі анықталған.

ҚЖТК басқармасының құрамына 4 негізгі қызмет және бірнеше қосымша бөлімшелер кіреді: - Пайдалану және жүк жұмысы қызметі;

- ӨС қызметі;

- КС қызметі;

- жол қызметі;

- сигнализация, байланыс және энергия шаруашылығы қызметі;

- ЕТ және қауіпсіздік бөлімі;

- шаруашылық қызмет.

Жүк тиелген және жүгі түсірілген бос вагондары бар пойыздарды қабылдау, жөнелту жұмыстарын, пойыздар мен құрамдарды қалыптастыру және тарату бойынша маневрлік жұмыстарды уақытылы орындау, сондай-ақ өндірістерді, цехтер мен комбинат учаскелерін теміржол тасымалдарымен уақтылы қамтамасыз ету үшін пайдалану қызметінің құрамына 13 теміржол станциясы кіреді.

ҚЖТК басқармасының пайдалану паркіне ТЭМ-2, ТЭМ-7, ТГМ-6 сериялы 27 тепловоз кіреді.

ҚЖТК басқармасының вагон паркі жартылай вагондардан, платформалардан, мөлшерлегіштерден, думпкарлардан, цистерналар мен арнайы жылжымалы құрамнан тұрады.

Кірме жолдың толық ұзындығы 361 км құрайды. 2024 жылы кәсіпорынның жүк айналымы 215 млн тн.км құрады, 10.8 млн. тонна жүк тасымалданып, вагон айналымы 185 913 вагонды құрады.

**3. Инвестициялық бағдарламаларды жүзеге асыру.**

Инвестициялық бағдарлама 2024 жылы әзірленіп, қазіргі уақытта қарау және келісу кезеңінен өткізілуде.

**4. 2024 жылғы «Qarmet» АҚ Қарағанды жүк тиеу-көлік (ҚЖТК) басқармасының қаржылық-экономикалық қызметінің негізгі көрсеткіштері:**

2024 жылы жылжымалы құрамның өтуі үшін кірме жолды ұсыну бойынша реттелетін қызметтен түскен табыс 270 686 000 теңгені құрады.

Тарифтік сметада қалыптасқан 2024 жылғы шығындар 1 944 544 000 теңгені құрады.

Тарифтік сметада қалыптасқан 2024 жылғы шығын **1 673 858 000** теңге құрады.

2024 жылы көрсетілген қызметтердің көлемі 3 278 031 ваг/км құрады.

Кәсіпорынның шығынға ұшырауының негізгі себебі:

- шахталар мен контрагенттер бойынша тасымалдау көлемінің азаюы,

- реттелетін тарифтің тиімді болмауы.

31.12.2024 жылғы жағдай бойынша кредиторлық берешек 305 767 535,99 теңгені құрайды, кредиторлық берешек бойынша төлемдерді «Qarmet» АҚ төлейді.

31.12.2024 жылғы жағдай бойынша дебиторлық берешек 613 391 384,77 теңгені құрайды, дер кезінде төленбеген шоттар дебиторлар берешегінің туындауына себеп болды.

**5. 2024 ж. тұтынушылармен жұмыс істеу.**

2024 жылы Қарағанды жүк тиеу-көлік басқармасы 80 контрагентпен жылжымалы құрамның өтуі үшін кірме жолды ұсыну қызметіне шарт жасасты, сондай-ақ «Qarmet» АҚ КД-ның 8 шахтасына қызмет көрсетеді.

Барлық қызметтердің шоты бекітілген прейскурантқа сәйкес қойылады.

ҚЖТК басқармасы басқа қызметті жүзеге асырмайды.

**6. Тарифтік сметаны орындау**.

ҚР Табиғи монополияларды реттеу агенттігі Төрағасының 24.01.2005 жылғы № 16-ОД бұйрығы негізінде «Qarmet» АҚ КД ҚЖТК басқармасы бойынша жылжымалы құрамның өтуі үшін кірме жолды ұсыну қызметіне бекітілген тариф ҚҚС есептемегенде ваг/км үшін 82,6 теңге құрайды.

ҚЖТК басқармасы бойынша барлық шығындар ҚР Ұлттық экономика министрлігі Табиғи монополияларды реттеу, бәсекелестікті және тұтынушылардың құқықтарын қорғау комитетінің Қарағанды облысы бойынша департаменті 30.12.2015 ж. бекіткен қызметтердің реттелетін түрі бойынша кірістердің, шығыстар мен қолданысқа енгізілген активтердің бөлек есебін жүргізу әдістемесіне сәйкес үлестіріледі.

Тарифтік сметадағы нақты көрсеткіштердің бекітілген деректермен салыстырғанда ұлғайғаны көрсетілген, бұған қызметтердің, өндірістік материалдардың, ЖЖМ, жалақы қорының қымбаттауы себеп болды. 2024 жылы ҚЖТК басқармасы бойынша тариф тарифтік сметаның орындалуы туралы есепке сәйкес бір ваг/км үшін 593 теңгені құрауы тиіс, бірақ бекітілген тарифтік смета негізінде қызметтің құны бір ваг/км үшін 82,6 теңгені құрайды.

**7. Кәсіпорынның болашақ іс-әрекеттері.**

Реттелетін тарифті көтеруге қатысты осы мәселе әлі ашық және «Qarmet» АҚ КД-да қаралуда. Компания жұмыс пен қызметтің сапасын жақсарту бағытында жұмыс атқарып келеді. «Qarmet» АҚ өндірісті жаңғырту мәселелерін қарастырады, жаңа жабдықтар мен техниканы сатып алуға және жаңартуға инвестиция салады.